ലംഖിപൂരില് കര്ഷകരുടെ നേരേക്ക് വാഹനമിടിച്ച് കയറ്റുന്ന ദൃശ്യം പുറത്ത് Begin typing your search... X ഉത്തര്പ്രദേശിലെ ലഖിംപുരില് കര്ഷകര് കൊല്ലപ്പെട്ട സംഭവത്തില് ദൃശ്യങ്ങള് പുറത്ത്. കര്ഷകര്ക്കിടിയിലേക്ക് മനപ്പൂര്വം വാഹനമിടിച്ചു കയറ്റുന്ന ദൃശ്യങ്ങള് കോണ്ഗ്രസ്പു പാര്ട്ടിയാണ് പുറത്തു വിട്ടിരിക്കുന്നത്. മോദി സര്ക്കാരിന്റെ മൗനം അവരെയും ഇതില് പങ്കാളികളാക്കുന്നോ എന്ന വാചകത്തോടൊപ്പമാണ് കോണ്ഗ്രസ് പാര്ട്ടി ഔദ്യോഗിക ട്വിറ്റര് അക്കൗണ്ടില് വീഡിയോ പങ്കുവെച്ചിരിക്കുന്നത്. വീഡിയോയില് ഒരു കൂട്ടം കര്ഷകര്ക്ക് നേരെ വാഹനമിടിച്ച് കയറ്റുന്നത് കാണാം. ഒരു വയോധികന് വാഹനത്തില് തട്ടി വീഴുന്നത് വ്യക്തമായി കാണാനാവുന്നുണ്ട്. നാലു കര്ഷകരുള്പ്പെടെ പത്ത് പേരാണ് സംഘര്ഷത്തില് കൊല്ലപ്പെട്ടത്. സംഭവവുമായി ബന്ധപ്പെട്ട് കേന്ദ്ര ആഭ്യന്തര സഹമന്ത്രി അജയ് മിശ്രയുടെ മകന് ആഷിഷ് മിശ്രയ്ക്കെതിരെ എഫ്ഐആര് ചുമത്തിയിട്ടുണ്ട്. എന്നാല് സംഭവം നടക്കുമ്ബോള് താനവിടെയില്ലായിരുന്നെന്നാണ് അജയ് മിശ്ര പറയുന്നത്. കൊല്ലപ്പെട്ട നാല് കര്ഷകരുടെ കുടുംബത്തിന് 45 ലക്ഷം രൂപയും ഒരാള്ക്ക് സര്ക്കാര് ജോലിയും നല്കുമെന്ന് യുപി സര്ക്കാര് പ്രഖ്യാപിച്ചിട്ടുണ്ട്. പരുക്കേറ്റവരുടെ കുടുംബത്തിന് 10 ലക്ഷം രൂപയും നല്കുമെന്ന് സര്ക്കാര് പ്രതിഷേധക്കാര്ക്ക് ഉറപ്പ് നല്കി. ഇതോടെയാണ് കൊല്ലപ്പെട്ടവരുടെ മൃതദേഹങ്ങള് പോസ്റ്റുമോര്ട്ടത്തിനായി വിട്ടുനല്കിയത്. 10 പേരാണ് സംഘര്ഷത്തിനിടെ മരിച്ചത്. ഇതില് നാലു പേരെ കേന്ദ്രസഹമന്ത്രി അജയ് മിശ്രയുടെ മകന് ആശിഷ് മിശ്ര സഞ്ചരിച്ച വാഹനം ഇടിച്ചുകയറ്റിയാണ് കൊന്നത്. കര്ഷകര് കൊല്ലപ്പെട്ട സംഭവത്തില് പ്രതിഷേധം കനക്കുകയാണ്. ഉന്നയിച്ച മറ്റ് ആവശ്യങ്ങള് കൂടി അംഗീകരിക്കണമെന്ന് കര്ഷകസംഘടനകള് ആവശ്യപ്പെട്ടു. സംഘര്ഷത്തെ തുടര്ന്ന് ഉത്തര്പ്രദേശില് ഇന്റര്നെറ്റ് വിച്ഛേദിച്ചിട്ടുണ്ട്. കര്ഷക പ്രതിഷേധം കണക്കിലെടുത്ത് ഗാന്ധിപ്പൂരിലെ ദേശീയ പാതയിലൂടെയുളള ഗതാഗതം താത്ക്കാലികമായി നിര്ത്തിവച്ചിട്ടുണ്ട്. ആഭ്യന്തര സഹമന്ത്രി അജയ് മിശ്രയെ സ്ഥാനത്തുനിന്ന് നീക്കണമെന്ന് ആവശ്യം സംയുക്ത കിസാന് മോര്ച്ച ഉയര്ത്തിട്ടുണ്ട്. TAGS: Popular X TAGS: